**УВАЖАЕМИ КЛИЕНТИ И ПАРТНЬОРИ,**

Във връзка с предстоящото Световно първенство по футбол 2018, което БНТ ще излъчи, бихме искали да ви информираме за рестрикциите на ФИФА, относно рекламните клипове и спонсорските заставки.

В рекламните форми е забранено присъстивето на логото на ФИФА, логото на Световно първенство по футбол, други графични елементи или части от тях, свързани с първенството. Също така, в рекламните форми не се допуска участието на футболисти, треньори и други лица, обвързани със Световно първенство по футбол 2018. Забранява се използването на официалните звукови елементи на Световно първенство по футбол 2018 /клипове и др./. Рекламодатели, които не са официални спонсори на първенството, нямат право да се обвързват в клипове/заставки с първенството, като използване на израза „Световно първенство по футбол“ и др.

Във връзка с гореизложеното, ФИФА изисква от БНТ **всички рекламни материали, придружени от превод на английски език, да бъдат изпращани за предварителен преглед.**

Моля в срок **до две седмици преди първото излъчване на съответната рекламна форма**, да ни предоставите видео файл, заедно с превод /в текстови файл/, за да може да ги изпратим за одобрение от страна на ФИФА.

***С уважение,***

***Отдел Маркетинг и продажби***